b"\n_START_ARTICLE_\nJosep Joan Pint\xc3\xb3 i Ruiz\n_START_SECTION_\nBiografia\n_START_PARAGRAPH_\nLlicenciat en Dret (Premi Extraordinari) per la Universitat de Barcelona (1949), Doctor en Dret (1959) i Professor de la Facultat de Dret i de la Facultat de Ci\xc3\xa8ncies Econ\xc3\xb2miques. Del 1979 al 1991 fou membre de la Comissi\xc3\xb3 Jur\xc3\xaddica Assessora de la Generalitat de Catalunya. Ha estat president de la Reial Acad\xc3\xa8mia de Jurisprud\xc3\xa8ncia i Legislaci\xc3\xb3 de Catalunya i deg\xc3\xa0 del Col\xc2\xb7legi d'Advocats de Barcelona, des d'on ha defensat i ha impulsat el dret catal\xc3\xa0._NEWLINE_L'any 1982 fou nomenat president de la Caixa de Barcelona, en un moment en qu\xc3\xa8 era l'onzena entitat financera d'Espanya. Aquesta entitat va fusionar-se l'any 1990 amb la Caixa de Pensions i Pint\xc3\xb3 va compartir la presid\xc3\xa8ncia de l'entitat fusionada juntament amb Joan Antoni Samaranch fins a l'any 1992. Posteriorment Pint\xc3\xb3 fou vicepresident de La Caixa i president de l'Obra Social de La Caixa._NEWLINE_L'any 1991 va ingressar a la Reial Acad\xc3\xa8mia de Ci\xc3\xa8ncies Econ\xc3\xb2miques i Financeres. El 1999 va rebre la Creu de Sant Jordi. Tamb\xc3\xa9 ha estat President de la Confederaci\xc3\xb3 Espanyola de Caixes d'Estalvis, President del Consell d'Administraci\xc3\xb3 d'Autopistes de Catalunya, vocal del Patronat de l'Institut Cerd\xc3\xa0 i del Consell d'Administraci\xc3\xb3 de Fecsa. \xc3\x89s autor de diversos treballs monogr\xc3\xa0fics i de publicacions en revistes especialitzades._NEWLINE_Va succeir el seu pare Josep Pint\xc3\xb3 Badals, qui a finals del segle XIX va fundar el despatx que despr\xc3\xa9s es reconfigurar\xc3\xa0 mitjan\xc3\xa7ant la fundaci\xc3\xb3 de la firma Pint\xc3\xb3 Ruiz & Del Valle.\n_START_SECTION_\nC\xc3\xa0rrecs\n_START_PARAGRAPH_\nSuccessivament ha desenvolupat els seg\xc3\xbcents c\xc3\xa0rrecs: Diputat 4t de la Junta de Govern del Col\xc2\xb7legi d'Advocats, Bibliotecari i finament Deg\xc3\xa0 de l'esmentada corporaci\xc3\xb3, i Conseller i despr\xc3\xa9s Vicepresident del Consell General de l'Advocacia Espanyola._NEWLINE_Fou tamb\xc3\xa9 President de l'Acad\xc3\xa8mia de Jurisprud\xc3\xa8ncia i Legislaci\xc3\xb3 de Catalunya, de la qual avui \xc3\xa9s Acad\xc3\xa8mic. A m\xc3\xa9s a m\xc3\xa9s, va ser membre del Consell d'Estudis de la C\xc3\xa0tedra \xc2\xabDuran i Bas\xc2\xbb de Dret Civil de la Universitat de Barcelona. Ex-Magistrat del Tribunal Superior de la Mitra d'Andorra. Ex-Membre de la Comissi\xc3\xb3 Jur\xc3\xaddica Assessora de la Generalitat de Catalunya. Ex-Director del Consell de Redacci\xc3\xb3 de la Revista jur\xc3\xaddica de Catalunya. Fou President de La Caixa de Barcelona, des del 9 de juliol de 1982 fins al 27 de juliol de 1990. \xc3\x89s Ex-President de la Confederaci\xc3\xb3 Espanyola de Caixes d'Estalvi (CECA). Ex-President del Consell d'Administraci\xc3\xb3 d'Autopistes de Catalunya, S. A. Ex-Vicepresident del Consell d'Administradi\xc3\xb3 d'Autopistes, Concession\xc3\xa0ria Espanyola, S. A. Ex-Vocal del Patronat de l'Institut Cerd\xc3\xa0 i Ex-Membre del Consell d'Administraci\xc3\xb3 de FECSA. Vicepresident de la Fundaci\xc3\xb3 La Caixa i Ex-Vicepresidente de La Caixa. Ex-President del Consell d'Administraci\xc3\xb3 del Banc d'Europa._NEWLINE_Actualment \xc3\xa9s Membre numerari de la Reial Acad\xc3\xa8mia de Jurisprud\xc3\xa8ncia i Legislaci\xc3\xb3, de la Real Acad\xc3\xa8mia de Ci\xc3\xa8ncies Econ\xc3\xb2miques i Financeres, i de la Real Acad\xc3\xa8mia Doctors. Vicepresident de MicroBank de la Caixa. Membre del Consell Assessor del Foment del Treball Nacional. President de l'Institut Superior de Dret i Economia (ISDE). Membre del Consell Assessor de la publicaci\xc3\xb3 Economist & Jurist. \xc3\x89s membre dels Col\xc2\xb7legis d'Advocats de Barcelona, Madrid, Sant Feliu de Llobregat i Terrassa."